b'\n_START_ARTICLE_\nNeretas pagasts\n_START_SECTION_\nDaba\n_START_PARAGRAPH_\nDienvidaustrumu da\xc4\xbca atrodas S\xc4\x93lijas paugurvaln\xc4\xab, zieme\xc4\xbcrietumu da\xc4\xbca - Viduslatvijas zemienes Taurkalnes l\xc4\xabdzenum\xc4\x81. Augst\xc4\x81k\xc4\x81 vieta - And\xc5\xbe\xc4\x81nu kalns (120,4 m vjl.).\n_START_SECTION_\nV\xc4\x93sture\n_START_PARAGRAPH_\nP\xc4\x93c 1920. gada agr\xc4\x81r\xc4\x81s reformas Neretas mui\xc5\xbea sadal\xc4\xabta 185 vien\xc4\xabb\xc4\x81s ar kopplat\xc4\xabbu 2372 ha, Neretas m\xc4\x81c\xc4\xabt\xc4\x81jmui\xc5\xbea sadal\xc4\xabta 131 vien\xc4\xabb\xc4\x81 ar kopplat\xc4\xabbu 692 ha. _NEWLINE_1935. gad\xc4\x81 Neretas pagasta plat\xc4\xabba bija 156,4 km\xc2\xb2 un taj\xc4\x81 dz\xc4\xabvoja 3113 iedz\xc4\xabvot\xc4\x81ji. 1945. gad\xc4\x81 pagast\xc4\x81 izveidoja Neretas, Pilskalnes un Salates ciema padomes, bet pagastu 1949. gad\xc4\x81 likvid\xc4\x93ja. 1950. gad\xc4\x81 Neretai pie\xc5\xa1\xc4\xb7\xc4\xabra str\xc4\x81dnieku ciemata statusu, bet Neretas ciemu 1954. gad\xc4\x81 pievienoja Lones ciemam. 1957. gad\xc4\x81 Neretas str\xc4\x81dnieku ciematam pievienoja Salates ciemu, izveidojot Neretas lauku teritoriju, kurai 1961. gad\xc4\x81 pievienoja da\xc4\xbcu Lones ciema. 1990. gad\xc4\x81 Nereta zaud\xc4\x93ja pils\xc4\x93tciemata statusu un kop\xc4\x81 ar lauku teritoriju tika reorganiz\xc4\x93ta par Neretas pagastu. 2009. gad\xc4\x81 Neretas pagastu iek\xc4\xbc\xc4\x81va Neretas novad\xc4\x81.\n_START_SECTION_\nApdz\xc4\xabvot\xc4\x81s vietas\n_START_PARAGRAPH_\nLiel\xc4\x81k\xc4\x81s apdz\xc4\xabvot\xc4\x81s vietas ir Nereta (pagasta un novada centrs), Neretaslauki, Svaj\xc4\x81ni.'